Παναγιώτης Καρώνης

Ο Παναγιώτης Καρώνης είναι Έλληνας συγγραφέας, ερευνητής και ζωγράφος. 

Γεννήθηκε στη Νεστάνη της Αρχαίας Μαντινείας της Αρκαδίας. Παρακολούθησε ένα πενταετή κύκλο μαθημάτων στο Εικαστικό Εργαστήρι του Δήμου της Πάτρας με δάσκαλο το Θανάση Μακρή και τους Στάθη Ανδρουτσάκη και Ηλία Αηδονίδη, με διευθύντρια του εργαστηρίου την Κλεοπάτρα Δίγκα. Ζει και εργάζεται στην Πάτρα. Έχει εκδώσει ποιητικές συλλογές, βιβλία για παιδιά, θεατρικά έργα και έχει συνεργαστεί με μουσικούς και καλλιτέχνες για πρωτότυπες καλλιτεχνικές παραγωγές. Παράλληλα δραστηριοποιείται στον χώρο της ζωγραφικής, με ατομικές εκθέσεις και εικαστικό έργο. .
Έργο
Ο Παναγιώτης Καρώνης έχει εκδώσει βιβλία που πραγματεύονται λογοτεχνικά και πολιτιστικά ζητήματα, με ιδιαίτερη έμφαση στη μελέτη της λογοτεχνίας και του κινηματογράφου. Έργα του επίσης αφορούν την ποίηση και τη λαογραφία, ενώ έχει παρουσιάσει τη δουλειά του σε πολιτιστικές εκδηλώσεις και βιβλιοπαρουσιάσεις.
Άρθρα του για τον κινηματογράφο, τη μουσική και τη λογοτεχνία έχουν δημοσιευθεί σε διάφορα έντυπα και ηλεκτρονικά μέσα.
Το 2011 επιμελήθηκε το λεύκωμα «Η Ιεροτελεστία της Άνοιξης, χορός και πομπή του Άη Γιώργη στη Νεστάνη Αρκαδίας» που κυκλοφόρησε από τις εκδόσεις ΤΟ ΔΟΝΤΙ σε συνεργασία με τη Μη Κυβερνητική Οργάνωση Κοινο_Τοπία (Εταιρεία Κοινωνικής Δράσεις και Πολιτισμού). Το 2013 κυκλοφόρησε το βιβλίο, Τραγούδια της Νεστάνης πάνω σε δικές του καταγραφές παραδοσιακών τραγουδιών και σχόλια.

Το εικαστικό του έργο περιλαμβάνει ζωγραφικούς πίνακες, εικονογραφήσεις, σκηνικά θεατρικών παραστάσεων, καθώς και εξώφυλλα βιβλίων. Έχει παρουσιάσει τη δουλειά του σε ατομικές εκθέσεις στην Αθήνα και την Πάτρα και έχει συμμετάσχει σε ομαδικές. Έχει εικονογραφήσει παραμύθια και έχει υπογράψει σκηνικά και κοστούμια για το θέατρο. Έργα του έχουν χρησιμοποιηθεί για εξώφυλλα βιβλίων και αφίσες. Το 2013 πραγματοποίησε ατομική έκθεση στη γκαλερί «Παλίσσανδρος» στην Πάτρα με τίτλο Ζωγραφικά Σχόλια, παρουσιάζοντας έργα εμπνευσμένα από την ελληνική λογοτεχνία και παραμύθια. 
Συγγραφικό Έργο
 Το λεύκωμα «Η ιεροτελεστία της άνοιξης» , Το Δόντι, (2011)
 Η μελέτη «Τραγούδια της Νεστάνης» , Το Δόντι, (2013)
 Η μελέτη «Ο μύθος του Δράκουλα στη λογοτεχνία και τον κινηματογράφο» , Το Δόντι, (2014)
 Η συλλογή δημοτικών γαμοτράγουδων «Πριάπεια και σατυρικά» , Το Δόντι, (2016)
 Η συλλογή κειμένων για τον κινηματογράφο «Κινηματογραφικά σχόλια» , Το Δόντι, (2017)
 Η συλλογή «Λιανοτράγουδα – Ερωτικά δημοτικά δίστιχα και γυρίσματα» , Το Δόντι, (2018)
 Η μελέτη «Να ‘ναι η νύφη τρυγονάκι κι γαμπρός περιστεράκι» , Το Δόντι, (2018)
 Η μελέτη «Τα ύδατα των πηγών και η Φιλίππειος κρήνη της Νεστάνης» , Το Δόντι, (2019)
 Η μελέτη «Ναπολέοντα Λαπαθιώτη: Οι μονόλογοι του καημένου του Αντωνάκη ή Τα τραγούδια της Αντώνας» , Το Δόντι, (2021)
 Η μελέτη «Γλωσσάρι στο χακί» , Το Δόντι, (2023)
 Η μελέτη «Από τη μεριά του Λαπαθιώτη» , Το Δόντι, (2024)
 Η συλλογή «Στιχάκια στο χακί» https://www.todonti.gr/book/stichakia-sto-chaki/[], Το Δόντι, (2024)
 Η μελέτη «Ο νόστος της γλώσσας μου» , Το Δόντι, (2024)
Εικονογράφηση
 Τα παραμύθια: «Η μοναξιά του χαρταετού» (2014), «Τη νύχτα που έλαμψε το άστρο…» (2011) και «Το μικρό καΐκι που ονειρευόταν να γίνει πλοίο» (2011), Το Δόντι
 Η συλλογή κειμένων «Σιωπηλή συνομιλία» (2013), Το Δόντι
 Το θεατρικό έργο «Ο ασχημάνθρωπος» (2011), Το Δόντι
Κριτική υποδοχή και δημόσιες παρουσίες
Το έργο του Καρώνη έχει παρουσιαστεί και συζητηθεί σε πολιτιστικές εκδηλώσεις της Πάτρας. Η δημόσια παρουσίαση του βιβλίου του Ο χρόνος που απομένει / Αχιλλέας: ένα πορτρέτο στο Mosaic Hub, με τη συμμετοχή φιλολόγων και αναγνωστών, ανέδειξε την απήχηση της δουλειάς του στο τοπικό λογοτεχνικό κοινό.  

 Παραπομπές 

Κατηγορία:Έλληνες συγγραφείς
Κατηγορία:Έλληνες